CELEX: 62021TN0126
Language: el
Date: 2021-02-26 00:00:00
Title: Υπόθεση T-126/21: Προσφυγή της 26ης Φεβρουαρίου 2021 — Nevinnomysskiy Azot και NAK «Azot» κατά Επιτροπής

26.4.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/24
            
         
      Προσφυγή της 26ης Φεβρουαρίου 2021 — Nevinnomysskiy Azot και NAK «Azot» κατά Επιτροπής
      (Υπόθεση T-126/21)
      (2021/C 148/34)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: AO Nevinnomysskiy Azot (Nevinnomyssk, Ρωσσία) και AO Novomoskovskaya Aktsionernaya Kompania NAK «Azot» (Novomoskovsk, Ρωσία) (εκπρόσωποι: P. Vander Schueren και E. Gergondet, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει τον εκτελεστικό κανονισμό (ΕΕ) 2020/2100 της Επιτροπής της 15ης Δεκεμβρίου 2020 (1) στο μέτρο που αφορά τις προσφεύγουσες·
               
            
                  —
               
               
                  να καταδικάσει την καθής στα έξοδα στα οποία υποβλήθηκαν οι προσφεύγουσες σχετικά με την παρούσα διαδικασία.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν έναν μόνο λόγο ακυρώσεως, με τον οποίο υποστηρίζουν ότι δεν υποβλήθηκε στην καθής αίτημα επανεξετάσεως ενόψει της λήξεως ισχύος των μέτρων περιέχον «επαρκή αποδεικτικά στοιχεία» και ότι, επομένως, αυτή υπέπεσε σε πλείονες περιπτώσεις σε πρόδηλη πλάνη εκτιμήσεως, ενήργησε κατά παράβαση των άρθρων 11, παράγραφοι 2 και 5, και 5, παράγραφος 3, του κανονισμού (ΕΕ) 2016/1036 (2), και παρέβη την υποχρέωση που υπέχει να εξετάζει επιμελώς και αμερόληπτα κάθε ατομική περίπτωση οσάκις κινεί τη διαδικασία επανεξετάσεως ενόψει της λήξεως της ισχύος μέτρων.
      
         (1)  Εκτελεστικός κανονισμός (ΕΕ) 2020/2100 της Επιτροπής της 15ης Δεκεμβρίου 2020 για την επιβολή οριστικού δασμού αντιντάμπινγκ στις εισαγωγές νιτρικού αμμωνίου καταγωγής Ρωσίας έπειτα από επανεξέταση ενόψει της λήξης της ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (ΕΕ 2020, L 425, σ. 21).
      
         (2)  Κανονισμός (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (ΕΕ 2016, L 176, σ. 21).